Vita:Magyar Rendőrség

message: Önkormányzati és állami rendőrség? Azok mik?
A seriff meg a szövetségiek:) Pat Garret és Mulder ügynök karonfogva.--Godson fóruma 2006. szeptember 21., 12:48 (CEST)
replies: text: Óriási különbség, mert Magyarországon csak állami rendőrség van, önkormányzati nincs. Ahhoz az Országgyűlésnek kellene törvényt alkotnia, hogy önkormányzati rendőrség legyen.

text: Ezért feleslegesek a szócikk elmélkedései a közterületfelgyületről mint kvázi önkormányzati rendőrségről. Mindjárt ki is vágom a szöveget ide a vitalapra, mert a kérdésből is láthatóan, így csak félreértéseket okoz.--Linkoman 2006. szeptember 21., 12:49 (CEST)
A kivágott szöveg: "Az „állami” rendőrség mellett egyes nagyobb városokban, főleg a fővárosban, Budapesten működnek önkormányzati rendészeti szervek, legtöbbször „közterület-felügyelet” néven. A Fővárosi Közterület-felügyelet tagjai ugyan a rendőrökéhez nagyon hasonló egyenruhát viselnek, fegyverviselési joguk azonban nincs. Mindazonáltal a szervezet egyes szakértők szerint jelen formájában is nevezhető „önkormányzati rendőrség”-nek, mivel Európa számos államában működnek ilyen szervek (pl. Franciaország - Police Municipal, Olaszország - Polizia Municipale), melyek tagjai ugyan legtöbbször felfegyverzettek, de nincs sokkal több intézkedési joguk, mint a magyar önkormányzati rendészeknek. A Fővárosi Közterület-felügyelet fő feladata a közterületi rend és nyugalom biztosítása, a garázda személyek elleni fellépés, illetve a szabálytalanul parkolókkal szembeni fellépés. A fővárosban gyakran együtt járőröznek az önkormányzati és az „állami” rendőrök, segítve egymás munkáját." Ennek a szövegnek semmi köze a a magyar rendőrséghez, inkább külön szócikk kellene a közterület-felügyeletről.--Linkoman 2006. szeptember 21., 12:53 (CEST)
Látszik, hogy a szerkesztő úr nem valami tájékozott a rendészetben, komoly szakértők aposztrofálják a közterület-felügyeletet önkormányzati rendőrségnek, de mindegy. Miért, akkor micsoda, kisnyúl? Az más kérdés, hogy nem váltotta be a hozzáfűzött reményeket, de Európában a hasonló szerveket nem egy helyen Police / Polizia névvel illetik, ahogyan azt fent írtam volt. És szerintem ha a magyar rendőrségről beszélünk, érdemes más rendvédelmi szerveket, így a felügyeletet is megemlíteni, mint kiegészítő szervet. Mert az, egy szerv, ami kisebb hatásköröket átvállal a rendőrségtől, tehermentesítve azt. Az önkormányzati rendőrség mindenhol valami ilyesmi. Kivéve Amerikában, mert ott elég bonyolult a struktúra, államonként változik, a seriff, ami az önkormányzat alatt van, hol teljes hatáskörű rendőrség, hol csak közlekedésrendészet, hol büntetés-végrehajtás, stb. Állami rendőrség persze ott is mindnen államban létezik a kormányzónak alárendelve, és persze vannak a szövetségi rendőri szervek, belőlük egy tucat, FBI, DEA, ATF, USSS, US Marshals Service, Határőrség, Bevándorlási Hivatal, Vámosok, Katonai Rendőrség, Nemzeti Gárda, miegymás.

message: A Magyar Köztársaság átneveztetett Magyarországgá. Ennek nem kellene kihatással lennie a szócikk címére?
Rácz Róbert vita 2012. május 27., 00:07 (CEST)
replies: text: A honlapjukon Magyar Rendőrség név szerepel, de nem találtam hivatalos forrást átnevezésre. -nagytibiüzen 2014. szeptember 10., 15:52 (CEST)

text: A fentieknek megfelelően a lapot átneveztem. GaborLajos vita 2016. június 12., 15:21 (CEST)
thread_title:  Az állam neve 

message: Ez áll a szócikkben:
"Emellett a polgári titkosszolgálatok egyike, az Alkotmányvédelmi Hivatal is egyre inkább rendőri szervként funkcionál, egyik fő feladata az ország biztonságát veszélyeztető szervezett bűnözői csoportok működésének megfigyelése..."
Szűzmáriám, ebben az egy bővített mondatban annyi pontatlanság és tévedés van, hogy se időm, se kedvem sorra venni őket (talán majd egy ráérő szerkesztő, akinek a figyelmébe ajánlom a következő kulcsszavakat: intézkedési jog, titkos információgyűjtés, Nemzetbiztonsági Szakszolgálat, stb). Csak röviden annyit, hogy a beidézett mondatban talán a kötőszavak és a névelők igazak. 77.234.87.154 (vita) 2022. január 19., 08:50 (CET)
thread_title:  Az Alkotmányvédelmi Hivatalról